"जांगली लोक" च नारी दे शोशन आस्तै गरीबी, अनपढ़ता ते पुरुशें च शराब ते जुए जनेह् ऐब गै मुक्ख कारण न। उपन्यासकार दे शब्दे च "जुऐ च मड़द अपनी जनानी-जिमी तोड़ी बी दाs उप्पर लाई छोड़दा ते धन्न उ’नें जनानियें गी जेह्ड़ियां अपने भाग मिथी मगर-मगर चली पौंदियां। कोई गै मड़द होग जिस कोल अपनी बिओह्तर घर रेह्दी होग, नेईं तां दुहालीं गै दुहालीं लबङन। किश जुए च जित्ती दियां, किश मालिया देई आंदी दियां। जनानियें दा नस्सना जां काड्ढै निकलना इस लाकै आम ऐ। बाह्रै दा जेह्का बी औंदा अपने कन्नै जनानी नेईं आह्नदा ते जंदे लै अपने नै टेरी इक्क न इक्क लेई गै जंदा। भाएं अपने आस्तै, भाएं जारे आस्तै, भाएं शैह्र पंजाबै दियें हीरा-मण्डियें आस्तै, सथर बजारें आस्तै की जे उत्थै छलैपा मुल्लें बिकदा ते प्हाड़ें थाह्रें इस दी कदर नेईं।2"